Bakkeknapp

Bakkeknapp (Scabiosa columbaria) er en plante i kaprifolfamilien.

Den er en flerårig urt som kan bli opptil 60 cm høy. Stengelen har motsatte blad og er opprett og nesten helt glatt. Bladene er vanligvis enkelt eller dobbelt fjærflikete. De fiolette blomstene sitter i flate, kurvlignende blomsterstander og dufter ikke. Arten vokser i grasmark på tørr, kalkrik jord. Den er utbredt i Europa fra Sør-Skottland, Sør-Skandinavia og Estland sørover til Nord-Spania, Sør-Italia og Nordøst-Balkan. Den finnes også på Krim og i Kaukasus.

Bakkeknapp har lenge vært kjent fra Danmark og Sverige, men det første norske funnet ble ikke gjort før i 2005. I Norge er arten bare kjent fra ett sted på Jeløya utenfor Moss.

 Referanser 

 Litteratur 


 Eksterne lenker 


Kategori:Kaprifolfamilien
Kategori:Karplanter på norsk rødliste
Kategori:Planter formelt beskrevet av Carl von Linné
Kategori:Planter formelt beskrevet i 1753